Tennessee Titans
<s>Tennessee Titans su profesionalni klub američkog nogometa iz Nashvillea u Tennesseeju.</s><s>Natječu se u južnoj diviziji AFC konferencije NFL lige.</s><s>Osnovani su 1960., a do 1996. su imali sjedište u Houstonu.</s><s>Najveći uspjeh kluba su dva osvojena AFL prvenstva početkom 1960-ih.</s><s>Titansi svoje domaće utakmice igraju na stadionu LP Field u Nashvilleu.</s>

<s>Povijest kluba</s>

<s>Počeci Houston Oilersa u AFL-u 
Klub je osnovan 1960. godine u Houstonu u Texasu pod imenom Houston Oilers.</s><s>Oilersi su bili jedan od 8 klubova osnivača AFL lige.</s><s>Predvođeni running backom Billyem Cannonom, već prve sezone svog postojanja osvajaju svoju istočnu diviziju te u finalu AFL lige igraju protiv San Diego Chargersa.</s><s>U utakmici igranoj na domaćem terenu u Houstonu, Oilersi pobjeđuju Chargerse 24:16 i tako osvajaju prvi naslov prvaka AFL lige.</s><s>Sezonu kasnije, Oilersi su opet na vrhu divizije i u finalnoj utakmici AFL lige se ponovno susreću s Chargersima koje i ovaj put pobjeđuju (10:3).</s><s>Oilersi i 1962. stižu do prvenstvene utakmice, ali ovaj put su im protivnici Dallas Texansi.</s><s>Texansi pobjeđuju tek nakon dva produžetka (20:17) u dotad najdužoj profesionalnoj utakmici američkog nogometa.</s><s>Do kraja 60-ih Oilersi su još jednom u finalu, i to 1967.</s><s>Tada su im protivnici bili Oakland Raidersi koji ih glatko pobjeđuju sa 40:7.</s><s>Godinu kasnije Oilersi sele na novi stadion Astrodome te tako postaju prvi profesionalni klub američkog nogometa koji igra na natkrivenom (zatvorenom) stadionu.</s>

<s>Oilersi u NFL-u 
Oilersi, zajedno sa 9 preostalih klubova iz AFL-a 1970. ulaze u NFL ligu.</s><s>Smješeni su u centralnu diviziju AFC konferencije, a prve 4 sezone imaju vrlo loš omjer od samo 9 pobjeda u 52 utakmice.</s><s>Stvari se mijenjaju 1975. kada trener Oilersa postaje Bum Phillips.</s><s>Prevođeni Phillipsom i igračima defensive endom Elvinom Betheom, defensive tackleom Curleyem Culpom i wide receiverom Billyem Johnsonom, Oilersi su već prve sezone pod novim trenerom na 10 pobjeda u sezoni, ali im doigravanje izmiče.</s><s>Do tog cilja konačno dolaze 1978.</s><s>Pojačani running backom Earlom Campbellom i linebackerom Robertom Brazileom, ulaze u doigravanje po prvi puta u NFL-u.</s><s>Tu pobjeđuju Miami Dolphinse i New England Patriotse i tako dolaze do konferencijskog finala, gdje ih pobjeđuju kasniji prvaci Pittsburgh Steelersi.</s><s>Sličan uspjeh imaju i iduće sezone, do konferencijskog finala stižu pobjedama nad Denver Broncosima (13:7) i San Diego Chargersima (17:14), ali ih tamo opet pobjeđuju Steelersi (27:13), koji ponovno pobjeđuju u Super Bowlu te sezone.</s><s>Unatoč odličnoj sezoni Campbella (1934 jarda probijanja u sezoni), 1980.</s><s>Oilersi dolaze samo do wild-card runde doigravanja.</s>

<s>Do druge polovice 80-ih Oilersi imaju redom loše sezone, ali jedan od ključnih trenutaka događa se 1984. kada iz kanadske CFL lige u momčad dolazi quarterback Warren Moon.</s><s>Zajedno sa centrom Bruceom Matthewsom (čak 14 puta izabranim u Pro Bowl) i offensive guardom Mikeom Munchakom, Moon vodi Oilerse do 7 uzastopnih pojavljivanja u doigravanju.</s><s>U tih sedam sezona 4 puta dolaze do divizijske runde (1987., 1988., 1991. i 1993.).</s><s>Moonove najbolje sezone su vjerojatno 1990. i 1991. kada ima preko 4600 jarda dodavanja.</s><s>Također, 1991. po prvi put otkad igraju u NFL-u osvajaju diviziju, a to ponavljaju i 1993. kada imaju dotad rekordnih 12 pobjeda u regularnom dijelu sezone.</s>

<s>Međutim, nakon te sezone vlasnik Oilersa Bud Adams, nezadovoljan što momčad nije došla do Super Bowla, otpušta iz momčadi nekoliko važnih igrača, među kojima i Moona.</s><s>Oilersi 1994. završavaju sa samo dvije pobjede u 16 utakmica.</s><s>Potkraj sezone momčad preuzima trener Jeff Fisher, a Oilersi na idućem draftu 1995. biraju quarterbacka Stevea McNaira.</s>

<s>U Tennesseeju</s>

<s>Zajedno sa lošim rezultatima, Oilersima pada i posjećenost utakmica, a pošto se ne uspijeva dogovoriti s čelnicima grada Houstona o gradnji novog stadiona, vlasnik Adams donosi 1995. odluku o preseljenju momčadi 1997. u Tennessee.</s><s>Prvu sezonu u Tennesseju Oilersi igraju domaće utakmice u Memphisu.</s><s>Predvođeni McNairom i running backom Eddijem Georgeom, prve dvije sezone bilježe 8 pobjeda i 8 poraza u sezoni.</s><s>1999. klub mijenja ime u Tennessee Titans i počinje igrati na novom stadionu u Nashvilleu, tada zvanom Adelphia Coliseum.</s><s>Prva sezona Titansa im donosi i do danas najveći uspjeh.</s><s>Sa 13 pobjeda u sezoni osvajaju drugo mjesto u diviziji i ulaze u doigravanje.</s><s>U wild-card rundi ih čekaju Buffalo Billsi koje Titansi pobjeđuju sa 22:16.</s><s>U divizijskoj rundi pobjeđuju Indianapolis Coltse koje predvodi quarterback Peyton Manning i dolaze u konferencijsko finale AFC-a gdje su im protivnici divizijski rivali Jacksonville Jaguarsi koje Titansi pobjeđuju 33:14 i tako ulaze u svoj prvi Super Bowl u povijesti.</s><s>U Super Bowlu igraju protiv St.</s><s>Louis Ramsa, momčadi tada zvane "Greatest Show on Turf" zbog svoje eksplozivne napadačke igre.</s><s>Ramsi pobjeđuju 23:16 i osvajaju naslov.</s>

<s>Titansi sljedeće sezone osvajaju diviziju, opet sa 13 pobjeda, ali gube odmah u wild-card rundi doigravanja od kasnijih prvaka Baltimore Ravensa.</s><s>Titansi su u konferencijskom finalu 2002. (pobjeđuju ih Oakland Raidersi), a 2003.</s><s>Steve McNair je proglašen za MVP-a lige i dovodi Titanse do divizijske runde gdje ih pobjeđuju New England Patriotsi Toma Bradya 17:14.</s><s>Do kraja ere Jeffa Fishera kao trenera (2010.), Titansi su prvaci divizije još 2008. sa 13 pobjeda, ali bez uspjeha u doigravanju.</s><s>Uprava kluba 2011. nakon odlaska Fishera dovodi Mikea Munchaka za trenera, ali on momčad predvođenu running backom Chrisom Johnsonom ne uspijeva dovesti u doigravanje te nakon tri sezone u klubu dobiva otkaz.</s><s>Početkom 2014. za trenera je postavljen Ken Whisenhunt, dotadašnji koordinator napada San Diego Chargersa.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

